DJEVOJKA I POTOK

Mojom ulicom teče potok. Jedan prljav i osamljen potok. Vraćajući se kući sjetila sam se profesorice Mirne koja je i danas tijekom sata biologije tako mirno pričala o ekologiji. Nisam ju baš pozorno slušala.

A sad sam se zagledala u potok. Osim vlastitog blijedog odraza u toj zagađenoj vodi vidjela sam i drugu sebe. Svoj um, svoje osjećaje. I jedna suza kliznula mi je niz obraz. Svi su mi blogovi zamutili značenje stvarnoga života, sva videa izobličila snagu stvarne ljepote. Ništa nije dovoljno jer nemam majušni struk, neku izmišljenu *coca-cola* figuru ili najskuplji ruž iz Milana. Profesoričine riječi *Čuvaj prirodu, čuvaj i čisti ako ne za sebe, a onda za svoju djecu* odzvanjale su mi u glavi. Odzvanjale u srcu. Spustila sam torbu, izula svoje stare tenisice i sišla u potok. Izvlačila sam raskvašene papiriće, plastične boce i potrgane igračke. Izvlačila sam tugu iz svoga srca. Očistila sam potok. Očistila sam svoj um. Potoku vratila čistoću, sebi samopouzdanje.

I iskreno, mislim da je čovjek zapravo zagađena voda koju prljaju drugi. A mi smo sami svojoj vodi čistači.

Hana Gomerčić, 7. razred

Katolička osnovna škola u Požegi

Ulica pape Ivana Pavla II. 6

34000 Požega

mentor: Romana Thur, prof.